Akadeemia tee

**Akadeemia tee** on tänav Tallinnas Mustamäe linnaosa Kadaka ja Mustamäe asumis ning Haabersti linnaosa Väike-Õismäe asumis.

Akadeemia tee algab Ehitajate tee ja Sõpruse puiestee ristmikult. See ristub järgmiste tänavatega: Raja (vasakult), Teaduspargi (vasakult), Eduard Vilde tee (paremalt), Vinkli (vasakult), Kadaka tee (risti), Pöörise (paremalt), Kõrgepinge (risti). Akadeemia tee lõpeb Järveotsa tee ristmikul. 

Tänava nimi võeti kasutusele 1963. aastal. Nimi pandi selle järgi, et sinna rajati mitmed Teaduste Akadeemia instituudid ja elamud. 2002. aastani ulatus Akadeemia tee Kadaka teeni, seejärel rajati tänava pikendus kuni Järveotsa teeni.

## Ühistransport
Akadeemia teed mööda sõidavad Tallinna liinibussid number 9, 11, 13, 20, 20A, 23, 36, 37, 91, trollibussidest aga number 3, mida asendab ajutiselt buss number 83. Maakonnaliinidest sõidavad mööda Akadeemia teed bussid 107 ja 124.

Kesklinna poolt tulles jäävad teele järgmised peatused: Keemia, Raja, Mustamäe, Kadaka ja Pöörise. 

## Hoonestus
* Tallinna Tehnikaülikooli asutused: 
** Akadeemia tee 1 / Ehitajate tee 7, Tallinna Tehnikaülikooli Raamatukogu
** Akadeemia tee 1, Tehnomeedikum
** Akadeemia tee 3, Majandusuuringute Teaduskeskus
** Akadeemia tee 3, Majandusteaduskond
** Akadeemia tee 3, Sotsiaalteaduskond
** Akadeemia tee 3, Audentese Ülikooli kohvik
** Akadeemia tee 5, I üliõpilaselamu, tüüpprojekt 1-317-19
**	Akadeemia tee 5a, pereühiselamu, 1986. aastal ehitatud viiekorruseline ühiselamu
** Akadeemia tee 7/1, II üliõpilaselamu, tüüpprojekt 1-317-19
**Akadeemia tee 7/2, III üliõpilaselamu
**Akadeemia tee 7a, üliõpilaselamu
** Akadeemia tee 11/1, Academic Hostel
**Akadeemia tee 11/2, üliõpilaselamu
** Akadeemia tee 15, Tehnomeedikumi Kliinilise Meditsiini Instituut
** Akadeemia tee 15a, Meresüsteemide Instituut
** Akadeemia tee 21, Küberneetika Instituut (arhitekt Margus Koot, projekt 1978–80, valmis 1983–1986)
** Akadeemia tee 23, Keemilise ja Bioloogilise Füüsika Instituut
** Akadeemia tee 23, Tallinna Teadlaste Maja
*Akadeemia tee 2, 14-korruseline korterelamu, tüüpprojekt DV-86-1
*Akadeemia tee 4, 6, 10, 14, üleliidulise tüüpprojekt 1-464 järgi valminud viiekorruselised paneelelamud (need on Mustamäe esimesed elumajad)
*Akadeemia tee 8, Tipi pood
*Akadeemia tee 16, viiekorruseline korterelamu
*Akadeemia tee 22, viiekorruseline üleliidulise tüüpprojekti 1-464 järgi ehitatud paneelelamu
*Akadeemia tee 24, endine postkontor-teenustöökoja hoone, tüüpprojekt 59-116
*Akadeemia tee 26a, viiekorruseline üleliidulise tüüpprojekti 1-464 järgi ehitatud paneelelamu
*Akadeemia tee 29, Tallinna Linnatranspordi AS trollide lõpp-peatus ja dispetšerikeskuse hoone
*Akadeemia tee 30, Mustamäe Elamuste Keskus 
*Akadeemia tee 32, Mustamäe Sotsiaalmaja (Akadeemia tee 32, 34, 38, 42, 46 viiekorruselised hooned on ehitatud ühiselamu tüüpprojekt 1-317A-19 alusel)
*Akadeemia tee 33, algne Vilhelmine Klementi nimelise Õmblustootmiskoondise hoone
*Akadeemia tee 34, Tallinna Sotsiaaltöö Keskuse sotsiaalmajutusüksus, kodutute varjupaik ja Kuriteoohvrite Toetamise Ühing Ohvriabi Mustamäel
*Akadeemia tee 35, Coopi Akadeemia Konsum
*Akadeemia tee 37, Lukoili Kadaka automaattankla
*Akadeemia tee 44, Santehnika & Pumbakeskus 
*Akadeemia tee 48, 1964. aastal ehitatud ja 2015. aastal renoveeritud õdede ja arstide ühiselamu, endine Tallinna Sotsiaaltöö Keskuse kodutute öömaja 
*Akadeemia tee 50, Tallinna Lasteaed Pallipõnn, tüüpprojekt 2-04-260, 2-04-260/63
*Akadeemia tee 52, 54 ja 56, 1964. aastal ehitatud neljakorruselised korterelamud, tüüpprojekt 1-317А-15
*Akadeemia tee 58, 60, 62, 64a, 68, 70, viiekorruselised korterelamud, tüüpprojekt 1-464
*Akadeemia tee 66, Tallinna Kadaka Lasteaed, tüüpprojekt 2-04-260
## Viited

## Välislingid